

**ΕΡΤ2 – Τροποποιήσεις προγράμματος**

**ΚΥΡΙΑΚΗ 12 ΦΕΒΡΟΥΑΡΙΟΥ 2023**

**...............................................................................................................................**

**15.30  ΞΕΝΗ ΣΕΙΡΑ: «ΤΟ ΜΙΚΡΟ ΣΠΙΤΙ ΣΤΟ ΛΙΒΑΔΙ»**

**17.00 ΑΠΟ ΑΓΚΑΘΙ ΡΟΔΟ (Ε)  Κ8  W**

**«Η χρήση της μεταμφίεσης»**

Αλλάζουμε πρόσωπο, αλλάζουμε μορφή, αλλάζουμε ταυτότητα.

Την περίοδο του **Καρναβαλιού,** έχουμε την ευκαιρία να φέρουμε τον κόσμο μας πάνω-κάτω και να αλλάξουμε μέσα-έξω. Τι συμβολίζει όμως η **Αποκριά;** Τι σηματοδοτεί η μεταμφίεση; Πώς εξελίχθηκαν τα παραδοσιακά έθιμα της πατρίδας μας και τι σχέση έχουν με τα γνωστά καρναβάλια του κόσμου;

Στο επεισόδιο της σειράς **«Από αγκάθι ρόδο»,** ο **Γιώργος Πυρπασόπουλος** ανεβαίνει στο άρμα του καρνάβαλου, μαθαίνει τα πάντα για τους συμβολισμούς της Αποκριάς, για το «μαγικό» άγγιγμα του μακιγιέρ και την κατασκευή μασκών μεταμφίεσης και διαλέγει στολή σε θεατρικά βεστιάρια.

Γιατί η πιο φαντασμαγορική και… τολμηρή περίοδος του χρόνου, το Καρναβάλι, δεν είναι μόνο η παρέλαση της Κυριακής.

**Παρουσίαση:** Γιώργος Πυρπασόπουλος

**Σκηνοθεσία-σενάριο:** Νικόλ Αλεξανδροπούλου

**Εκτέλεση παραγωγής:** Libellula Productions

**18.00  ΠΛΑΝΑ ΜΕ ΟΥΡΑ - ΝΕΟ ΕΠΕΙΣΟΔΙΟ**

**19.00 Η ΑΥΛΗ ΤΩΝ ΧΡΩΜΑΤΩΝ (Ε)**

**20.55 Η ΛΕΣΧΗ ΤΟΥ ΒΙΒΛΙΟΥ (Ε)**

**21.00 ΞΕΝΗ ΣΕΙΡΑ: «ΜΑΚΝΤΟΝΑΛΝΤ ΚΑΙ ΝΤΟΝΤΣ» (Ε)**

**22.40 ΜΙΑ ΜΕΡΑ ΓΙΑ ΟΛΟ ΤΟΝ ΚΟΣΜΟ (Ε) K8 W**

**«Παγκόσμια Ημέρα των Ερωτευμένων»**

Με διάθεση χιουμοριστική και διασκεδαστική, σε σκηνοθεσία **Μαριάννας Οικονόμου,** το επεισόδιο προσεγγίζει τις διαφορετικές εκφράσεις και πτυχές του έρωτα μέσα από τρεις ιστορίες.

Ο **Βασίλης** και η **Εύα,** φωλιασμένοι στη **Μύκονο,** ζουν τον έρωτά τους μέσα από την Τέχνη.

Επειδή «στην Τέχνη, όπως και στον έρωτα, μπορείς να συνδυάζεις τα αντίθετα κι όμως στο τέλος αυτά να εναρμονίζονται», όπως λένε.

Η καθημερινότητα του ζευγαριού γεμίζει στιγμές πάθους, μαγειρεύοντας ένα ερωτικό γεύμα, κάνοντας περίπατο στην παραλία αψηφώντας το κρύο, απαγγέλλοντας ποίηση, βρίσκοντας αφορμές γι’ αστεία – βασικό συστατικό του έρωτα το χιούμορ!\

Στον αντίποδα μιας σκληρής ζωής, ένα παραμύθι μπορεί να μας «απογειώσει».

Η συγγραφέας αισθηματικών μυθιστορημάτων **Ελένη Αντωνίου** συνομιλεί με τρεις φανατικές της αναγνώστριες.

«Πόσο σημαντικό είναι να φαντασιώνεσαι τον ιδανικό έρωτα!», εξομολογούνται. Το ταξίδι του έρωτα μέσα από τις σελίδες ενός βιβλίου, ίσως αποτελεί διέξοδο. Ίσως όμως και να βάζει τα θεμέλια για την αναζήτηση το «τέλειου άνδρα», που όπως ισχυρίζονται οι ίδιες «σίγουρα υπάρχει κάπου εκεί έξω».

Πώς προσεγγίζουν οι νέοι τον έρωτα;

Η 18χρονη **Μαριεύα** αποκαλύπτει πώς η ίδια και οι συνομήλικοί της αξιοποιούν την τεχνολογία για να αλληλοεπιδράσουν ερωτικά.

Κινητό, μηνύματα, Instagram…

Αμεσότητα, που κάποιες φορές αγγίζει τα όρια της «ωμότητας», μεγαλύτερη ελευθερία, ισοτιμία των δύο φύλων, ορισμένα από τα θέματα που αναδεικνύονται.

Με τη γιαγιά **Μαίρη,** 92 χρόνων, συνομιλούν ανοιχτά, ανταλλάσσουν απόψεις επάνω στον έρωτα, αντιδιαστέλλοντας το «σήμερα» με το «τότε».

Ο έρωτας είναι ανεξέλεγκτος και ακραίος. Είναι χαρά και πόνος, ζήλια και απελευθέρωση, καημός και γέλιο. Σίγουρα πλουτίζει την ψυχή μας, γι’ αυτό ποτέ δεν παύουμε να τον αναζητούμε. Εξάλλου, όπως σοφά αναρωτιέται ο Oscar Wilde: «Πώς μπορεί να είναι φτωχός κάποιος που έχει αγαπηθεί;».

 **Σκηνοθεσία-σενάριο:** Μαριάννα Οικονόμου

**Διεύθυνση παραγωγής:** Ραχήλ Μανουκιάν

**Αρχισυνταξία:** Βάσω Χρυσοστομίδου

**Έρευνα:** Γεωργία Σαλαμπάση

**Διεύθυνση** **φωτογραφίας:** Carlos Munyoz

**Hχοληψία:** Δημήτρης Δεμοιράκος

**Μοντάζ:** Σταύρος Συμεωνίδης

**Παραγωγή:** DOC3 Productions

**Έτος παραγωγής:** 2020

**23.30 ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ: «Η Ανάκριση» Α΄ ΤΗΛΕΟΠΤΙΚΗ ΜΕΤΑΔΟΣΗ**

**01.00 ΞΕΝΟ ΝΤΟΚΙΜΑΝΤΕΡ (Ε): «Οι γυναίκες κάνουν ταινίες»**

***Νυχτερινές Επαναλήψεις***

**02:00 ΜΑΜΑ-ΔΕΣ (Ε) ημέρας**

**03:00 ΖΩΗ ΠΑΝΩ ΑΠΟ ΤΑ ΣΥΝΝΕΦΑ (Ε) ημέρας**

**04:00 ΦΩΤΕΙΝΑ ΜΟΝΟΠΑΤΙΑ (Ε) ημέρας**

**05:00 ΠΟΠ ΜΑΓΕΙΡΙΚΗ (Ε) ημέρας**

**06:00 ΠΛΑΝΑ ΜΕ ΟΥΡΑ (Ε) ημέρας**

**ΚΥΡΙΑΚΗ 19 ΦΕΒΡΟΥΑΡΙΟΥ 2023**

**..............................................................................**

**15.30  ΞΕΝΗ ΣΕΙΡΑ: «ΤΟ ΜΙΚΡΟ ΣΠΙΤΙ ΣΤΟ ΛΙΒΑΔΙ»**

**17.00 SELFIE (Ε)  Κ8  W**

**«Άμφισσα»**

Στην εκπομπή **«Selfie»,** γνωρίζουμε από κοντά την **Άμφισσα**και τα αποκριάτικά της έθιμα. Περνάμε από το παλιό Δημαρχείο, το Δικαστικό Μέγαρο, το Παλαιοχριστιανικό βαπτιστήριο δίπλα στη Μητρόπολη και το Μεγάλο Καφενείο 1929, στην Πλατεία Κεχαγιά, με την ενδιαφέρουσα θεατρική και κινηματογραφική του ιστορία.

Περιηγούμαστε στη θρυλική γειτονιά της Χάρμαινας και μαθαίνουμε από πρώτο χέρι την ιστορία της.

Ολοκληρώνουμε το παιχνίδι στην Πλατεία Ησαΐα, παίζοντας μία θορυβώδη σελφο-σκυταλοδρομία με τους δερματοφόρους και τους κουδουναραίους της Άμφισσας, για να καταλήξουμε παίρνοντας μία μικρή γεύση από τη φημισμένη και υποβλητική «Νύχτα των Στοιχειών».

**Παρουσίαση:** Εύα Θεοτοκάτου, Παναγιώτης Κουντουράς

**Σκηνοθεσία:** Παναγιώτης Κουντουράς

**18.00  ΠΛΑΝΑ ΜΕ ΟΥΡΑ – ΝΕΟ ΕΠΕΙΣΟΔΙΟ**

**19.00 ΠΑΝΕΛΛΗΝΙΟ ΠΡΩΤΑΘΛΗΜΑ ΚΛΕΙΣΤΟΥ ΣΤΙΒΟΥ (Ζ)**

**21.00 ΞΕΝΗ ΣΕΙΡΑ: «ΜΑΚΝΤΟΝΑΛΝΤ ΚΑΙ ΝΤΟΝΤΣ» (Ε)**

**22.45 ΕΛΛΗΝΙΚΗ ΣΕΙΡΑ: «300… και δύο»  Α' ΤΗΛΕΟΠΤΙΚΗ ΜΕΤΑΔΟΣΗ K16  W**

Ήταν **«300… και δύο».** Ποιοι δύο; Ο **Αντώνης Κρόμπας** και ο **Λευτέρης Ελευθερίου,** ένα αχτύπητο κωμικό δίδυμο που φέρνει διαγαλαξιακό γέλιο, σε μια  κωμική σειρά 12 ξεκαρδιστικών επεισοδίων. Τραγελαφικές περιπέτειες, που ξεκινούν από την αρχαία Σπάρτη, φτάνουν στο Γαλάτσι τού σήμερα και προσεδαφίζονται σε μια ξεχασμένη ελληνική διαστημική αποστολή, έρχονται στις οθόνες σας.

Κωμικά αρθρωτά επεισόδια 15 λεπτών μοιράζονται σε τρία διαφορετικά, εξίσου εμπνευσμένα, σκηνικά. Πώς περνούν τον χρόνο τους στην Αρχαία Σπάρτη δύο στρατιώτες που φυλάνε σκοπιά στη μέση του πουθενά; Τι συζητάνε καθημερινά δύο φίλες σ’ ένα διαμέρισμα στο Γαλάτσι σήμερα; Πώς επιβιώνουν τα μέλη μιας ελληνικής διαστημικής αποστολής που εκτοξεύθηκε το 2004 και ξεχάστηκε σε άλλους γαλαξίες;

Η νέα σειρά  υπόσχεται να γίνει η πιο αστεία συντροφιά μας, με διαχρονικά σκετς και ατάκες που διασχίζουν τον χρόνο φιλοξενώντας και μερικούς guest έκπληξη. Ο **Θοδωρής Αθερίδης,** ο **Χρήστος Φερεντίνος,** η **Δήμητρα Ματσούκα** και ο **Κωστής Μαραβέγιας** μεταμφιέζονται και μπαίνουν στο σύμπαν των «300… και δύο».

**Επεισόδιο 1ο**

**Με τους Αντώνη Κρόμπα, Λευτέρη Ελευθερίου**

**Σενάριο:** Αντώνης Κρόμπας

**Σκηνοθεσία:** Joykon pictures

**Διεύθυνση παραγωγής:** Παύλος Λουτσίδης

**Βοηθός παραγωγής:** Κώστας Ανταράχας

**Διεύθυνση φωτογραφίας:** Φάνης Καραγιώργος

**Μοντάζ:** Διονύσης Τσιρώνης

**Επιμέλεια μοντάζ:** Κλέα Μιχαηλίδου

**Ηλεκτρολόγος σετ:** Γιάννης Αποστολέλης

**Ηχοληψία:** Ειρήνη Μπαλτά

**Ενδυματολόγος:** Νικόλ Παναγιώτου

**Βοηθός ενδυματολόγου:** Έλενα Σαραγούδα

**Σκηνογράφος:** Αναστασία Χαρμούση

**23.10 ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ:  «Τραγουδώ αν τραγουδάς»**

**01.00 ΞΕΝΟ ΝΤΟΚΙΜΑΝΤΕΡ (Ε):  « Οι γυναίκες κάνουν ταινίες»**

**02.00 ΞΕΝΗ ΤΑΙΝΙΑ: «Χωρίς διέξοδο»**

***Νυχτερινές Επαναλήψεις***

**03:40 ΑΞΙΟΛΑΤΡΕΥΤΑ ΖΩΑ (Ε) ημέρας**

**04:30 ΜΑΜΑ-ΔΕΣ (Ε) ημέρας**

**05:20 ΠΟΠ ΜΑΓΕΙΡΙΚΗ (Ε) ημέρας**

**06:10 ΠΛΑΝΑ ΜΕ ΟΥΡΑ (Ε) ημέρας**